
SE APROBA,
P R I M A R
Dr. Ing. GHEORGHE CIUHANDU
REFERAT

privind stabilirea zonei de protecţie pentru lucrarea de artă plastică monumentală de for public 
”Monumentul Lagăr 17” Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara;

Având în vedere solicitarea înregistrată cu nr. iniţial 939/01.04.2009 respectiv SC 2010-019473/13.08 2010 de la Muzeul Banatului Timişoara.
Având în vedere prevederile Avizului MFP nr. 19/30.06.2010 emis de Ministerul Culturii şi Patrimoniului Naţional.

Având în vedere prevederile Legii nr. 422 din 18 iulie 2001 privind protejarea monumentelor istorice, republicată;

Având în vedere prevederile Legii nr. 120 din 4 mai 2006 a monumentelor de for public;
Având în vedere H.C.L. 151/18.05.2004 privind preluarea lucrărilor de artă plastică catalogate din Municipiul Timişoara, în patrimoniul şi administrarea Primăriei Municipiului Timişoara;

Pentru o mai bună percepţie a monumentului de for public;
Prin Avizul MFP nr. 19/30.06.2010 s-a stabilit ca zonă de protecţie a „Monumentului Lagăr 17” dimensiunea minimă a înălţimii monumentului înmulţită cu un coeficient de 3,5. In adresa nr. 1967/13.08.2010 a Muzeului Banatului Timişoara sunt specificate dimensiunile monumentului: 5,70 x 3,5. 
Astfel, se stabileşte Zona de protecţie a „Monumentului Lagăr 17” situat în Timişoara Calea Aradului, la o distanţă de 20m de limitele laterale, respectiv anterioară şi posterioară ale monumentului, conform planşei anexate.
Propunem aprobarea zonei de protecţie a „Monumentului Lagăr 17” situat în Timişoara Calea Aradului la o distanţă de 20m de limitele laterale, respectiv anterioară şi posterioară ale monumentului.
Documentaţia  a fost afişată pe site-ul oficial al Primăriei Municipiului Timişoara începând cu luna septembrie 2010.

Propunerea se va integra în Planul Urbanistic General al Municipiului Timişoara.
Având în vedere Referatul de specialitate al Instituţiei Arhitectului Şef, lăsăm la aprecierea Consiliului Local al municipiului Timişoara oportunitatea realizării acestui obiectiv.

